REGULAMENTUL

CONCURSURILOR ARHITECTURALE SI URBANISTICE

1. Prezentul regulament are drept scop stabilirea principiilor si procedurilor de organizare a concursurilor de soluţii in domeniul proiectarii arhitecturale , urbanistice si amenajării teritoriului .

2. Scopul fundamental al organizarii concursurilor arhitecturale si urbanistice îl reprezintă selectarea, prin confruntare profesională, a celor mai bune solutii de proirct care vor asigura o inalta calitate a mediului construit.

1. Concursul de soluţii in domeniile enunţate la alin. l reprezintă modalitatea prin care se achiziţionează un proiect prin selectarea acestuia pe baze concurenţiale de către Consiliul urbanistic al mun. Balti cu sau fără acordarea de premii .
2. Concursul permite selectarea celor mai bune soluţii pentru rezolvarea unor probleme specifice domeniului arhitecturii, urbanismului şi amenajării teritoriale şi peisagistice, deschizând calea afirmării profesionale a arhitecţilor, prin aprecierea competentă şi obiectivă a proiectelor lor şi prin posibilitatea realizării acestora.

Concursuriel arhitecturale si urbanistice se vor organiza in mod obligatoriu in cazurile expuse in Legea nr. 1350 din 02.11.2000 “ Despre activitatea arhitecturala “ art.5. (3).:

*a) amplasare şi proiectare a obiectelor de importanţă naţională, raională, municipală, precum şi a obiectelor situate în zonele adiacente drumurilor naţionale, finanţate atît din mijloacele publice, cît şi din alte surse;*

*b) reconstrucţie, restabilire, modernizare, reutilare sau efectuare a altor lucrări, care presupun modificarea soluţiei spaţial-volumetrice a monumentelor de arhitectură, istorie şi cultură de importanţă naţională, indiferent de forma de proprietate a acestora.*

1. Concursul architectural si urbanistic poate fi o procedura independenta care conduce la atribuirea unui contract de achiziţie.
2. Principiile care stau la baza organizării concursului architectural si urbanistic sunt:

a) libera concurenţă, respectiv asigurarea condiţiilor pentru ca orice proiectant de specialitate să

devină, în condiţiile legii, contractant;

b) eficienţa utilizării fondurilor, respectiv folosirea sistemului concurenţial şi a criteriilor profesionale;

c) transparenţa, respectiv punerea la dispoziţia tuturor celor interesaţi a informaţiilor referitoare la concurs;

d) tratamentul egal, respectiv aplicarea în mod nediscriminatoriu a criteriilor de selecţie;

e) confidenţialitatea, respectiv garantarea anonimatului participării la concurs şi a proprietăţii

intelectuale a ofertantului.

1. Concursul se organizează în baza unei teme-program şi a unui regulament, aprecierea lucrărilor prezentate fiind încredinţată Consiliului urbanisti al mun. Balti.

# CLASIFICAREA CONCURSURILOR

Concursurile se clasifică după scopurile urmărite şi după modul de organizare:

* 1. ***După scopurile urmărite:***

1. **Concurs de idei:**

* are ca scop lămurirea unor problematici definite doar în linii generale în tema-program. Rezultatele lor pot conduce la redefinirea acesteia;
* se adresează în general problemelor de mare complexitate în domeniul arhitecturii şi/sau urbanismului;
* câştigătorii concursurilor de idei primesc în general mandate pentru definitivarea studiului şi nu mandate pentru încredinţarea proiectelor de execuţie.

# Concurs de proiect:

* are ca scop selectarea dintre participanţi a autorului celei mai bune soluţii arhitecturale pentru a-I fi încredinţată elaborarea proiectului de execuţie;
* tema-program a acestui tip de concurs trebuie să fie clar definită şi delimitată;
* prezentarea lucrărilor se face la o scară convenabilă corectei lor lecturi
  1. ***După modul lor de organizare:***

1. **Concurs public:**

* concurs deschis ce se adresează tuturor profesioniştilor;
* acest tip de concurs poate fi municipall, naţional sau internaţional, în funcţie de interesul public pentru tema-program supusă dezbaterii concursului;
* concursului public trebuie să i se asigure o largă publicitate în principalele mijloace mass-media, precum şi în presa profesională;

# Concurs restrâns:

* în funcţie de importanţă, organizatorul concursului se poate adresa, cu o solidă justificare prealabilă, unor categorii profesionale bine definite;
* restrângerea numărului concurenţilor poate fi făcută şi pe criterii geografice, de cetăţenie, de experienţă etc.

# Concurs de invitaţi:

* în cazuri temeinic justificate, pe criterii clare şi perfect transparente, organizatorul poate organiza concurs cu invitaţi. Numărul acestora nu poate fi mai mic de trei;
* concurenţii invitaţi vor fi nominalizaţi în regulamentul concursului şi vor fi echitabil retribuiţi.

# ORGANIZAREA CONCURSULUI

1. Iniţiatorul şi finanţatorul concursului, denumit generic **promotor,** poate fi orice persoană fizică sau juridică sau asociere de persoane fizice sau juridice, ce recunosc autoritatea acestui regulament. Pentru lucrările realizate din fonduri publice prezentul regulament este obligatoriu. Autorităţile administraţiei locale, în cazuri bine justificate, de proiecte de interes public major, va solicita promotorilor ce utilizează fonduri private pentru organizarea de concursuri de arhitectură şi/sau urbanism.
2. Promotorul concursului poate fi şi organizatorul acestuia sau poate delega această responsabilitate unei autorităţi profesionale.
   * In calitate de juriu a concursului este stabilit - Consiliul urbanistic al mun. Balti.

# Secretariatul concursului.( se numeste de catre promotor )

1. Asigură legătura între organizator şi participanţi;
2. Asigură înscrierea participanţilor şi eliberarea documentaţiei pusă la dispoziţia acestora de organizatori, fie direct, fie prin poştă, conform calendarului concursului;
3. Primeşte numai întrebările scrise ale concurenţilor depuse în conformitate cu calendarul concursului şi expediază conform aceluiaşi calendar răspunsurile;
4. Asigură primirea proiectelor depuse de participanţi, eliberând dovada de predare;
5. Înlătură de pe coletele expediate prin poştă orice indicaţie menită a deconspira anonimatul lucrărilor;
6. Prezintă Consiliului urbanistic informatia de respectare a condiţiilor şi datei de primire a proiectelor, fie direct, fie prin poştă;
7. Păstrează secretul asupra identităţii celor înscrişi.

# Participaţii.

1. Organizatorul ( promotorul ) va preciza de o manieră clară şi precisă categoria de profesionişti căreia i se adresează concursul (arhitecţi, arhitecţi-urbanişti, studenţi-arhitecţi, echipe complexe de arhitecţi şi ingineri etc.);
2. În cazul concursurilor restrânse va preciza restricţiile (regionale, zonale, naţionale etc.) sau va nominaliza invitaţii sau echipele invitate (nume, calitate, adresă).
3. Organizatorul 9 promotorul ) va preciza condiţiile de înscriere la concurs, cuprinzând:

* data lansării concursului;
* locul şi data limită pentru înscrierea la concurs (ziua, luna, anul, ora);

1. Sunt consideraţi înscrişi la concurs cei ce îndeplinesc condiţiile expuse in regulament si au depus cererea de înscriere.
2. Nu pot participa la concurs, direct sau indirect, persoanele care au participat la organizarea concursului, la elaborarea temei-program .
3. Participanţii au dreptul de a pune organizatorilor întrebări sau a cere lămuriri cu privire la tema-program şi regulamentul concursului, numai în scris, la secretariatul concursului, până la o dată limită stabilită prin regulament. Nu se dau nici un fel de informaţii verbale în legătură cu tema-program şi cu regulamentul, în afara celor făcute publice prin lansarea concursului.

# Juriul Concursului.

1. Juriul concursului este alcatuit din intreaga componenat a Consiliului urbanistic al mun. Balti.
2. Membrii juriului (Consiliului urbanistic) sunt total independenţi faţă de promotor;
3. Juriul ( Consiliul urbanistic ) este deplin suveran de a accepta în concurs, în special în cazul concursurilor de idei, pe baza criteriilor sale, proiecte care prin calităţile lor pot fi acceptate în concurs – eventual limitându-le accesul la premii – proiecte care încalcă unele prevederi ale regulamentului sau temei-program;
4. Deciziile juriului ( Consiliului urbanistic ) se iau cu majoritate simplă de voturi în cazul fiecărui proiect în parte. În caz de balotaj votul preşedintelui este preponderent;
5. În funcţie de calitatea proiectelor prezentate la concurs, Consiliul urbanistic poate modifica repartiţia recompenselor oferite de organizator.
6. În cazul în care juriul concursului ( Consiliul urbanistic ) consideră că prin calitatea lucrărilor prezentate, rezultatele concursului nu pot fi utilizabile, promotorul poate fi eliberat de toate obligaţiile sale în raport cu participanţii.
7. Juriul ( Consiliul urbanistic ) va întocmi Procesul verbal, ce va cuprinde:

* Criteriile ce au stat la baza aprecierii lucrărilor şi ierarhia acestora, punând accentul pe calitatea arhitecturală a lucrărilor;
* Aprecierile generale asupra concursului;
* Critica explicită a proiectelor reţinute;
* Stabilirea ierarhiei proiectelor selecţionate în ultima fază;
* Propunerea făcută promotorului pentru atribuirea mandatului unuia dintre autorii proiectelor laureate, sau pentru o altă urmare a concursului;

1. După încheierea Procesului verbal, Consiliul urbanistic va lua cunoştinţă de numele autorului (autorilor) proiectului propus organizatorilor pentru încredinţarea mandatului, apoi de ceilalţi autori, în ordinea clasamentului;
2. Numai după verificarea dreptului de participare al unui autor, juriul poate lua cunoştinţă de numele concurentului următor;
3. În cazul în care autorul propus pentru încredinţarea mandatului trebuie exclus, juriul alege, înainte de a lua la cunoştinţă numele următor, un alt proiect sau recomandă promotorului una din soluţiile de continuare a concursului;
4. Singurul responsabil de încredinţarea unui mandat de proiectare este promotorul.

# IV DOCUMENTELE CONCURSULUI

1. **Calendarul Concursului**
2. Înscrierea participaţilor:

* Pentru înscrierea la concurs va fi lăsat un timp suficient pentru ca anunţul public să poată fi difuzat în rândul celor interesaţi.
* Timpul acordat pentru înscriere va fi proporţional cu importanţa concursului, dar nu mai puţin de două săptămâni.

1. Documentele concursului trebuie să fie pregătite înaintea lansării concursului în aşa fel încât ele să poată fi eliberate concurenţilor odată cu înscrierea.
2. Perioada de înscriere poate fi prelungită, funcţie de importanţa concursului, până la data limită de expediere a răspunsurilor la întrebări. În acest caz participanţii înscrişi după data limită până la care pot pune întrebări, vor fi privaţi pe proprie răspundere de acest drept.
3. Data limită pentru primirea proiectelor participante la concurs va fi fixată funcţie de complexitatea temei-program. Organizatorul va fixa o dată limită (oră, ziuă, lună, an) pentru predarea lucrărilor direct la secretariatul concursului, care va fi aceiaşi cu data expedierii proiectelor prin poştă, fixând în acelaşi timp o dată limită pentru primirea acestora din urmă.
4. Anunţarea rezultatelor concursului este în calendarul concursului şi se face în cel mai scurt timp posibil, după încheierea definitivă a lucrărilor juriului ( Consiliului urbanistic ) – de regulă printr-o conferinţă de presă – în mijloacele mass-media;
5. Organizatorul concursului poate organiza o expoziţie publică, a cărei prezenţă şi dată de desfăşurare sunt fixate în calendarul concursului .

# Regulamentul concursului

Regulamentul concursului este elaborat de catre promotor si va preciza :

1. Promotorul – nume complet şi adresa, organizatorul, dacă este diferit de promotor şi adresa secretariatului concursului, specificându-se numele persoanei de contact;
2. Tipul concursului (de idei, de proiect);
3. Modul de organizare (concurs public, restrâns, concurs cu invitaţi, caz în care invitaţii vor fi nominalizaţi, specificându-se calitatea pentru care au fost invitaţi şi adresa lor profesională);
4. Participanţii – regulamentul va desemna cu claritate categoriile profesionale cărora concursul se adresează;
5. Juriul concursului ( Consiliul urbanistic ) – vor fi nominalizaţi membrii consiliului urbanistic al mun. Balti.
6. Premiile concursului – suma globală şi eventuala ei distribuire;
7. Anonimatul lucrărilor

* Pentru păstrarea anonimatului, toate documentele proiectului, solicitate concurenţilor (planşe, piese scrise, machete) vor purta un simbol de identificare format din două litere şi cinci cifre înscrise într-un dreptunghi de 5x3 cm. Înscris în colţul din dreapta sus al fiecărui document. Acest simbol va fi acoperit ci hârtie neagră netransparentă pe ambele feţe ale planşelor şi pieselor scrise ( dacă este cazul), prin lipire pe contur;
* Pentru identificarea participanţilor aceştia vor trimite organizatorului, recomandabil ambalat în acelaşi colet cu proiectul, un plic alb pe care se va aplica acelaşi simbol, de data aceasta neacoperit – în plic va fi introdusă o coală de hârtie albă pe care vor fi trecute numele autorilor şi colaboratorilor şi calitatea lor – funcţie de exigenţele impuse de regulament privind participanţii la concurs. Dacă regulamentul o cere, în acelaşi plic vor fi introduse şi copii ale documentelor ce atestă această calitate.
* Totodată în plic va fi introdusă o declaraţie de autor prin care elaboratorii proiectului îşi asumă această calitate. Plicul va fi apoi sigilat. Funcţie de natura documentelor solicitate concurenţilor organizatorul va indica acestora modul de ambalare a proiectelor şi inscripţiile ce pot figura pe colet – eventual furnizarea unor etichete ce urmează a fi lipite pe acestea;
* La primirea coletelor secretariatul concursului va înlătura ambalajul ce ar putea conduce la identificarea participanţilor. Proiectele vor primi un număr de concurs aleatoriu faţă de numărul de ordine al înregistrării la primire;
* Plicurile ce conţin identificarea concurenţilor vor fi strânse de secretarul concursului, închise într- un seif şi puse la dispoziţia juriului ( Consiliului urbanistic ) numai după redactarea Procesului verbalal sedintei, când juriul trece la identificarea concurenţilor.

1. Regulamentul va preciza în afara temei-program şi restul documentelor puse la dispoziţia participanţilor: planşe informative, studii anterioare, fotografii, suporturi desenate pentru redactarea finală a proiectelor, machete, etc.
2. Vor precizate în regulament documentele scrise şi desenate solicitate participanţilor, conţinutul acestora, scara, modul de prezentare;
3. Regulamentul concursului va preciza modul de valorificare a lucrărilor şi urmările concursului.

# Tema-program

Tema program se executa de promotor si va cuprinde:

1. Obiectivele urmărite de promotor prin lansarea concursului
2. Toate informaţiile privitoare la:

* istoria amplasamentului şi zonelor de influenţă ale acestuia
* prevederile Planului Urbanistic Ganeral
* evoluţia previzibilă a zonei din punct de vedere:

1. funcţional
2. circulaţia auto şi pietonală
3. echipare edilitară
4. impactul socio-cultural
5. natura terenului şi caracteristicile geo-climatice
6. analiza morfologică a texturii urbane existente şi valoarea ei istorică
7. analiza stării tehnice a construcţiilor zonei
8. regimul de proprietate în zona studiată
9. Funcţiunile cerute a fi adăpostite în nişte construcţii ce urmează a fi propuse;
10. Caracteristicile acestor funcţiuni – dimensiuni

* relaţii funcţionale
* mod de echipare
* utilaje etc.

Tema-program va trebui să fie clară şi precisă lăsând în acelaşi timp libertatea deplină a soluţiilor arhitecturale.

# LANSAREA CONCURSULUI

1. Indiferent de categoria concursului (de idei sau de proiect) şi de modul său de organizare (public, restrâns, cu invitaţi) acesta trebuie să se bucure de o largă publicitate.
2. Lansarea concursului se face de promotor , ca regula printr-o conferinţă de presă, la care să fie invitate principalele cotidiene, agenţii de presă, radio şi televiziune.
3. În comunicatul de presă pus la dispoziţia reprezentanţilor mass-media vor fi precizate: promotorul, organizatorul, scopul concursului, o scurtă prezentare a temei-program, categoria şi modul de organizare al concursului, calendarul concursului, juriul, premiile, precum şi condiţiile de înscriere.

# DREPTURILE DE AUTOR

1. Autorii proiectelor prezentate în concurs îşi asumă toate drepturile ce decurg din legislaţia în vigoare;
2. Proiectele premiate şi recompensate în concurs devin proprietatea promotorului sau organizatorilor;
3. Promotorul nu are dreptul să folosească integral sau parţial proiectele recompensate sau prezentate în concurs fără acceptul autorilor, în afara unui mandat de studiu sau proiectare;
4. Promotorul ce a încredinţat un mandat unui concurent nu are dreptul de a folosi acest proiect decât la realizarea lui unică;

Numai organizatorul are dreptul de a realiza fotografii după proiectele prezentate în concurs cu scopul de a le reproduce în catalogul concursului. Orice altă folosinţă a proiectelor şi fotografiilor se face numai cu acceptul autorilor